laion/Wikipedia-Exotic huggingface dataset:
אספת קוסובו

בית המחוקקים של רפובליקת קוסובו (באלבנית: Kuvendi i Republikës së Kosovës, בסרבית: Скупштина Републике Косово) הוא הרשות המחוקקת של קוסובו, שבחירות אליו נערכות מדי ארבע שנים. בית המחוקקים הוקם בשנת 2001 באמצעות כח משימה מיוחד של האומות המאוחדות כדי לאפשר "ממשלה-עצמאית דמוקרטית זמנית". ב-17 בפברואר 2008 הכריזו נציגי העם הקוסוברי באופן חד צדדי על עצמאות, ובהמשך על חוקת קוסובו (אנ') שנכנסה לתוקפה ב-15 ביוני 2008. העצרת מורכבת מ-120 נבחרי ציבור, כאשר כ-20 מהם שמורים למיעוטים, בהתאם לחלוקה הבאה: 10 מקומות לסרבים 4 מקומות לצוענים, אשקלי (אנ') ומצרים. 3 מקומות לבוסניאקים 2 מקומות לטורקים מקום אחד לגוראנים (אנ'). השפה הרשמית היא אלבנית, אך ישנן שפות אחרות בשימוש ובהן סרבית, טורקית ובוסנית, ויש תרגום סימולטני בין השפות. בעצרת ישנן 19 ועדות. הקואליציה של הממשלה המכהנת מחזיקה ב-59 מושבים מתוכם 28 מושבים למפלגה הדמוקרטית של קוסובו (LDK) והיא נתמכת מבחוץ על ידי 6 מושבים של מיעוטים אחרים. האופוזיציה מורכבת מ-55 מושבים. מדיה וקבצים בנושא אספת קוסובו בוויקישיתוף אתר האינטרנט הרשמי של אספת קוסובו "Constitutional Framework for Provisional Self-Government" "[1]" ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
ABC (מכונית 1920)

ABC (מכונית 1920) (באנגלית: ABC (1920 automobile), קרוי גם: Abc supersports, קרוי גם: A.B.C. 12/40 HP Super Sports) היא מכונית ספורט רודסטר פתוחה מתוצרת יצרנית האופנועים, מכוניות, מנועי מטוסים ומטוסים ABC Motors (אנ') אשר יוצרה בבריטניה בין השנים 1927–1920 דו-מושבית מנוע בנזין, מנוע בעירה פנימית מסוג "Flat-twin engine" (אנ') מנוע קירור אוויר מערכת היגוי - מימין דגם ללא חלונות מלבד חלון אורכי צר קדמי בשנת 1920 מחיר היחידה בבריטניה עמד על 414 שטרלינג דגם "ABC (מכונית 1920)", שנת 1926 דגם "ABC (מכונית 1920)" מנוע "ABC (מכונית 1920)", שנת 1926 ABC (מכונית) מדיה וקבצים בנושא ABC בוויקישיתוף היצרן ABC Motors - היסטוריה abcroadmotors.co.uk/history דגם "ABC (מכונית 1920)", שנת 1922 lanemotormuseum.org/collection/cars/item/a-b-c-1922 Baldwin, N. (1994). A-Z of Cars of the 1920s. Devon, UK: Bay View Books. ISBN 1-870979-53-2 Jay Eyesertoff Jr, "ABC", in G.N. Georgano, ed., The Complete Encyclopedia of Motorcars 1885-1968 (New York: E.P. Dutton and Co., 1974), pp. 24. דגם "ABC (מכונית 1920)", מנוע 1,203 סמ"ק - מפרט ultimatespecs.com/car-specs/ABC/16040/ABC-1920 Flat-twin engine (מנוע שטוח-תאום) - הוא מנוע בעירה פנימית דו גלילי עם הצילינדרים משני הצדדים של גל הארכובה
The Brit Pop Blur Box

The Brit Pop Blur Box הוא מארז תקליטורים של להקת בלר שיצא בכמויות מוגבלות באוסטרליה בשנת 1994. האלבום אמנם לא רשמי, אך השירים הושמעו באופן רשמי והאלבום נמכר בחנויות מוזיקה גדולות כמו HMV. Girls & Boys" – 4:20" People in Europe" – 3:28" Peter Panic" – 4:22" To the End" – 3:52" Girls & Boys" (Pet Shop Boys 7" mix) – 4:04" Girls & Boys" (Pet Shop Boys 12" mix) – 7:16" "Parklife" עם פיל דניאלס – 3:06 Beard" – 1:46" To the End" (French version) – 4:06" End of a Century" – 2:47" Rednecks" – 3:04" Alex's Song" – 2:42" (To the End" (La Comedie" עם פרנסואז ארדי - 5:05 (To the End" (La Comedie" (אינסטרומנטלי) - 5:03
קולות הנושמים

קולות הנושמים הוא אלבום האולפן השלישי של הזמר-יוצר הישראלי עידן רפאל חביב. האלבום יצא לאור ב-9 במאי 2018, על ידי חברת התקליטים NMC. את האלבום, בדומה לאלבומיו הקודמים, "כל פעם קצת" ו"לאבד עניין בזמן" הפיק המוזיקאי גלעד שמואלי, והעבודה עליו נמשכה כשנתיים וחצי. כשנשאל חביב בראיון למעריב אונליין כיצד האלבום שונה מאלבומיו הקודמים, אמר כי "זה אלבום חשוף יותר שנוגע באהבה וביצר בצורה מאוד ישירה עד כדי כך שאבא שאל אותי אם זה נכון להשתמש במשפט כמו 'שומר על הכבוד בחוץ אבל מתבזה בחדרים'". מהאלבום הצליח השיר "אין כבר סתם", שהגיע למקום ה-29 במצעד הפזמונים העברי השנתי של תחנת הרדיו גלגלצ ואתר ynet לשנת תשע"ח. דודי פטימר ממעריב אונליין העניק לאלבום ביקורת חיובית: "באלבומו החדש, השלישי, 'קולות הנושמים', שיוצא כחמש שנים מאז קודמו, נותן חביב למאזיניו קורטוב מעולמו הפנימי, הקמעה מלנכולי־קמעה אופטימי, ועוטה על עצמו, בפאסון האופייני לו, אדרת פיוטית של שאנסון צרפתי, פולק ישראלי ונגיעות אתניות. כשעל כל אלה מנצחת יד אלקטרונית רכה, שנוסכת נופך עדכני ובלתי שגרתי, השזור היטב בקולו הנעים". יוסי חרסונסקי נתן לאלבום ציון של ארבעה כוכבי זהב וחצי מתוך חמישה והעניק לו גם הוא ביקורת חיובית: "עידן רפאל חביב נמצא במצב רוח של דכדוך. כשאתה מרגיש כך, זה הופך חלק בלתי נפרד מתעודת הזהות המוזיקלית שלך. הקול הקטן והמחוספס כמעט מלחש, מגיע מאיזושהי כנות שגורמת לזמר להישאר באזור המינורי-אינטימי-מלנכולי, לשיר בהפנמה בקווי מתאר אקוסטיים רכים שהם חלק אינטגרלי מהמהות של הזמר והיוצר, שמערב זרם תודעה המכיל התחושה. תוגתו-שירתו נוגעת ומגעת גם כשהוא מגביר קצב. רגישותו מחלחלת להפקה מעודנת מופלאה". האלבום קולות הנושמים באתר Discogs האלבום קולות הנושמים באתר ספוטיפיי האלבום קולות הנושמים באתר אפל מיוזיק רן בוקר, מלח הארץ? "אתם לא יודעים מי אני באמת", באתר ynet, 18 ביולי 2018 דורון אורסיאנו–ויטנר, ‏18 שנה אחרי "האהבה מתה" תמר גלעדי נזכרת: "מומנטום שקורה פעם בחיים", באתר מעריב אונליין, 8 ביולי 2018 עמי פרידמן, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 דודי פטימר, ‏מקלף את הנשמה: עידן רפאל חביב מתגלה כלא פחות מגאון, באתר מעריב אונליין, 17 ביוני 2018 יוסי חרסונסקי, קולות הנושמים, באתר "יוסמיוסיק", 5 ביולי 2018
ג'ון הופנר

ג'ון הופנר (באנגלית: John Hoppner;‏ 4 באפריל 1758 – 23 בינואר 1810) היה צייר פורטרטים אנגלי, שהושפע רבות מג'ושוע ריינולדס, שזכה לתהילה כצייר מבריק. הופנר נולד בווייטצ'אפל בלונדון, בן להורים גרמנים - אמו הייתה אחת מהמלוות הגרמניות בארמון המלוכה. המלך ג'ורג' גילה עניין וחסות אבהית על הילד הצעיר שהולידו שמועות, כי ייתכן שהיה בנו הלא לגיטימי. הופנר הפך לנער מקהלה בקפלה המלכותית, אך גילה נטייה חזקה לאמנות, בשנת 1775 נכנס לאקדמיה המלכותית לאמנויות. בשנת 1778 זכה במדליית כסף, ובשנת 1782 קיבל את פרס האקדמיה הגבוה ביותר, מדליית הזהב לציור היסטורי, שנושאו היה המלך ליר. הופנר הציג לראשונה באקדמיה המלכותית בשנת 1780. אהבתו הראשונה הייתה לציורי נוף, אך הצורך בפרנסה חייב אותו לפנות לעסק המשתלם יותר של ציור פורטרטים. הצלחתו הייתה גדולה, וקהל הפונים אליו היו מהמפורסמים והעשירים ביותר, והיה היריב הגדול ביותר של תומאס לורנס ותומאס פיליפס. לעיתים נדירות הוא ניסה לצייר נושאים אחרים. הנסיך מוויילס ביקר אותו לעיתים קרובות, ורבים מהדיוקנאות הטובות ביותר שלו נתלו בארמון סנט ג'יימס, בעיקר אלה של הנסיך עצמו, הדוכס והדוכסית מיורק, לורד רודני ולורד נלסון. ציוריו האחרים כללו את סר וולטר סקוט, הדוכס מוולינגטון, הנרי בארטל פרר וסר ג'ורג' ביומונט. יצירותיו המצליחות ביותר היו דיוקנאותיו של נשים וילדים. עבודותיו זכו להערצה רבה בזכות הברק וההרמוניה של הצביעה. אחרי תקופת שפל מסוימת, הופעתן של כמה מתמונותיו הטובות הראתה כי תהילתו כצייר הייתה מבוססת. באופן יוצא דופן, צייר הופנר את הרקע של הדיוקן באורך מלא של שרלוט, הרוזנת טלבוט, שמיוחס לתומאס גיינסבורו בשנת 1788, השנה בה מת גיינסבורו. הוא נמצא כעת בגלריה לאמנות ציבורית של דנידין. הופנר היה איש בעל כוח משיכה חברתית ובעל השכלה רחבה - איש העולם. הוא התחתן עם פיבי רייט, בתו של הפסלת ילידת אמריקה, פיישנט רייט. נולדו להם חמישה ילדים, ומעט ידוע על הצעירים, ביניהם: קתרין המפדן הופנר (1784–1828), עורכת דין, בחברת הודו המזרחית ריצ'רד בלגרב הופנר (1786–1872), הקונסול הכללי הבריטי, ונציה, וחברו של לורד ביירון וילסון לסקל הופנר (1788-?), אמן הנרי פרקינס הופנר (1795–1833), קצין הצי המלכותי, חוקר הארקטי, שרטט / אמן בשנותיו המאוחרות יותר סבל הופנר ממחלה כרונית של הכבד. הוא נפטר ב־23 בינואר 1810. ד"ר מטיאס הופמן לורד נלסון ג'וגינה מאדכן ובנה אליסה הרברט כילדה ויליאם קלבאר פרדריקה מפרוסיה ליידי קרליין האריס מיס דוטין מיס וילאמס הנסיכה סופיה מדיה וקבצים בנושא ג'ון הופנר בוויקישיתוף ג'ון הופנר, באתר אנציקלופדיה בריטניקה (באנגלית) William Cosmo Monkhouse, Hoppner John, Dictionary of National Biography, 1885-1900 Volume 27 Timothy Cole, John Charles Van Dyke, Old English masters, New York : The Century Co., 1902 Skipton, H. P. K. John Hoppner (Methuen & Co, 1905)
מג'ד עזת אל-שורבג'י

מג'ד עִזַת אל-שורבג'י (בערבית: مجد عزت الشربجي; נולדה ב-1981) היא פעילת שלום סורית. ב-2015 קיבלה את אות האומץ הנשי הבינלאומי עבור פעילותה למען נשים וזכויות אדם בסוריה. מג'ד עִזַת אל-שורבג'י נולדה בשנת 1981 בדארייה, פרבר של דמשק, שבסוריה למשפחה סונית. כשהייתה בת חצי שנה החלה התקוממות סונית נגד הנשיא המכהן חאפז אל-אסד שהובילה לטבח בעיר חמה. משפחתה של שורבג'י ברחה לצרפת בעקבות האלימות באזור, וחזרה בשנת 1991. שורבג'י סיימה את לימודיה באוניברסיטת דמשק בלימודי ספרות צרפתית ועם סיום לימודיה, עבדה בקמפיין נגד שחיתות בפרברי דמשק. בשנת 2011, כשהאביב הערבי, הגיע לסוריה שורבג'י ארגנה שביתת שבת בקריאה לשחרר אסירים פוליטיים. היא נעצרה לשבעה חודשים וסבלה מאלימות משטרתית אך המשיכה לפעול בדרכים לא אלימות. כששהתה במעצר, היא העבירה סדנאות למאבק לא אלים לאסירות, ובהובלתה, 150 אסירות פתחו בשביתת רעב על מנת שיוכלו להציג את תביעותיהן בפני שופט. פעילותה האזרחית שהובילה להתנכלויות מצד המשטרה החשאית גרמו לכך ששורבג'י ושלושת ילידה ברחו ללבנון. בעלה מת מעינויים בכלא משום שפעל לשחרורה. בלבנון היא סייע לנשים סוריות במחנות הפליטים. בינואר 2014, שורבג' הקימה את ארגון לתמיכה לנשים סורית. הארגון מספק תוכניות הכשרה מקצועיות, למימודי שפות ותמיכה נפשית. בשנת 2015 הקימה את בית הספר בעמק בקאע בלבנון, לילדים סורים. נכון לשנת 2016, בבית הספר לומדים יותר מאלף תלמידים סורים. 2015: אות האומץ הנשי הבינלאומי 2016: Oxfam's Right the Wrong award מדיה וקבצים בנושא מג'ד עזת אל-שורבג'י בוויקישיתוף Deputy Secretary Higginbottom to Honor 10 International Women of Courage, U.S. Department of State, ‏3 במרץ 2015 Rekha Basu, Celebrate her courage, honor her pain, Des Moines Register, ‏15 במרץ 2015 (באנגלית) M. Bilal Kenasari, Syrian activist receives International Women of Courage award, AA, ‏7 במרץ 2015 IZZAT AL-CHOURBAJI Majd, www.coe.int (באנגלית) Echoes from Syrian civil society: “Like everyone, we want freedom, democracy, dignity.”, European Endowment for Democracy (באנגלית)
LFE

LFE (קיצור של Lisp Flavored Erlang) היא שפת תכנות פונקציונלית בעלת מערכת איסוף זבל ממשפחת שפות Lisp, שתוכננה ופותחה על ידי רוברט וירדינג (Robert Virding) ושוחררה לראשונה בשנת 2008. היא בנויה על Core Erlang ועל BEAM, המכונה הווירטואלית של שפת התכנות Erlang. LFE פותחה באמצעות Erlang כדי ליצור ניב Lisp שיתמוך ב-Fault Tolerance ( היכולת של מערכת לתפקד גם כאשר אחד מרכיביה כושל ) ובמערכות זמן אמת. בנוסף, היא תומכת בחישוב מבוזר. אחד היתרונות המשמעותיים ביותר בכתיבת קוד ב-LFE הוא שניתן לגשת לספריות ה-OTP של Erlang לצורך הפיתוח. LFE היא שפה מרובת פרדיגמות, כלומר, היא תומכת במספר עקרונות תכנותיים: תכנות פונקציונלי - תכנות פונקציונלי שם דגש על קריאה לפעולות ופישוטן כביטויים. מטא תכנות - בפרדיגמה זו, ניתן ״לשכתב את השפה״, כלומר, לשנות ערכים ופעולות אשר מוגדרים בשפה. Concurrent Computing - חישובים מסוימים מתרחשים במקביל, במקום באופן סדרתי (זה אחר זה). ל-LFE ישנה מערכת איסוף זבל, כלומר, מערכת שבה סביבת הריצה של תוכנית מחשב משחררת באופן אוטומטי זיכרון שהוקצה דינאמית, ואין בו עוד צורך. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פיתוח LFE החל בשנת 2007, כאשר רוברט וירדניג החל ליצור אב טיפוס של שפת Lisp שרצה ב-Erlang. וירדינג הכריז על שחרור הגרסה הראשונה של LFE במרץ 2008. הגרסה הראשונה הייתה מוגבלת ולא היה מעטפת ( Shell ) של Lisp . פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רוברט וירדינג הצהיר שיצר את LFE ממספר סיבות: היה לו ניסיון מוקדם של תכנות עם Lisp. הוא היה מעוניין לבצע מימוש של Lisp משלו בשפת התכנות Erlang. הוא היה סקרן לראות כיצד מימוש זה יבוצע ויראה. מאז שסייע בפיתוח Erlang, רצה וירדינג ליצור ניב Lisp אשר יוכל לרוץ על BEAM ( המכונה הווירטואלית של Erlang ) ויוכל לבצע אינטראקציה מלאה עם Erlang וספריות ה-OTP שלה. הוא רצה להתנסות בלבצע הידור של שפה אחרת ב-Erlang. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כמו ניבי Lisp רבים, LFE היא שפה שבה כל הקוד והמידע נכתבים כביטויים, וישנה הפרדה מועטה עד לא קיימת בתחביר של הצהרה לעומת של ביטוי. כל ביטוי נכתב בתוך סוגריים, ונקראים Symbolic Expression, או בקיצור- S Expression. ב-LFE, האיברים במבנה הנתונים רשימה (list) מופרדים על ידי רווח. רשימה מוגדרת על ידי המילה השמורה list בתחילת הביטוי ( כחלק מהכתיב התחילי של ניבי Lisp ), לדוגמה: (list 1 2 'foo) רשימה זו מורכבת מהמספרים 1 ו-2 ומה- symbol foo׳. ניתן לתכנת בLFE באמצעות שורת פקודה (המכונה REPL-Read Evaluate Print Loop) או בקובץ (פרויקט). דוגמה ליצירת משתנה מסוג רשימה בשורת הפקודה של LFE : > (set my-list (lists:seq 1 6)) (1 2 3 4 5 6) דוגמה לפונקציה בפרויקט שהפלט שלה הוא hello-world' - מסוג symbol: (defmodule my-test-lib (export (my-fun 0))) ;;; ----------- ;;; library API ;;; ----------- (defun my-fun () 'hello-world) המילה השמורה defmodule ( קיצור של define module ) יוצרת מודול, והמילה השמורה defun ( קיצור של define function ) יוצרת פעולה. על מנת לייצא את הפעולה, משתמשים בפעולה המובנית export אשר לוקחת כפרטמטר את שם הפעולה ( my-fun ) וכן את מספר הפרמטרים ( 0 ). אתר האינטרנט הרשמי של LFE המדריך הרשמי לתכנות ב-LFE
מרד דונגאן

מרד דּוּנְגָּאן ידוע גם בתור מרד טוֹנְגזִי חְווֵי (סינית מסורתית: 同治回亂回民叛乱屠杀同族; שיאו-ארג'ינג: توْجِ حُوِ بِيًا/لُوًا; דונגאן: Тунҗы Хуэй Бян/Луан) אשר התרחש בין השנים 1862–1877 היה מרד מרכזי של המיעוטים המוסלמים בסין נגד שלטון שושלת צ'ינג במטרה להקים לעצמם מדינה עצמאית בטורקסטן. המרד אשר החל לקראת סופו של מרד טאיפינג ופגע קשות בסמכות שושלת צ'ינג אשר הביסה לבסוף את המורדים הביא מחיר כבד ועלה בחייהם של לערך 20,000,000 איש, מה שהופך אותו לאחת המלחמות הקשות ביותר בהיסטוריה. במהלך מרד טאיפינג מנהיגי המרד סיכמו עם מספר מנהיגי שבטים ורבי סמכויות על האוכלוסייה הטורקית מוסלמית באגן טארים כי יחלו במרד מקביל נגד שלטון שושלת צ'ינג ובעל תיפול השושלת תוקם מדינה עצמאית לטורקים אשר תתפרש על שינג'יאנג, גאנסו, שאנשי ונינגשיה. המרד החל בספטמבר 1862 בעיר אורומצ'י. בנקודה זאת ממלכת טאיפינג הייתה על סף קריסה והאימפריה הבריטית אשר ראתה את הניצחון הקרב של שושלת צ'ינג שינתה צדדים והחלה לתמוך במרד המוסלמי למען תגדל השפעתה שלה על האזור. היה זה רק בפברואר 1865 שהשייח' האוזבקי רב ההשפעה; יעקוב ביי החל במרד מרכזי מקאשגאר. במהרה המרד התפשט אל אגן טארים ומדבר טקלה מקאן ובאוקטובר 1866 התאחד עם המרד באורומצ'י ויעקוב ביי הכריז על עצמו חאן, בנקודה זאת החלה תמיכה כספית ואספקה אל המרד מידי האימפריה העות'מאנית והאימפריה הרוסית. במשך מספר שנים פשטו הטורקים על המחוזות הצפון-מערביים של סין ושושלת צ'ינג נכשלה בהבאת תגובת נגד מרכזית. עם ניקוי מרכז סין מכלל המרידות הגדולות בשנת 1873 הפנה הממשל בבייג'ינג תשומת ליבו אל עבר המורדים הטורקים והחל בתכנון מתקפת נגד. ראשית פעלו הכוחות הסיניים נגד הטורקים המורדים בעיר שיאן הקדושה למוסלמים. עם סופו של המרד האוכלוסייה המוסלמית בעיר התדלדלה בכדי 93%. לאחר לקיחת העיר מידי המורדים מונה הגנרל ז'וֹאוּ ג'וֹנְגטָאַנְג לפקד על הכוחות אשר נעו דרך הנהר הצהוב על מרכזי הכוח של המרד. בקרבות שהתמשכו מאות אלפים נטשו את בתיהם ההרוסים בעודם חסרי כל, משבר פליטים הציף את סין ומיליונים מתו מרעב וממגפות. לבסוף בשנת 1877 הכוחות הסיניים השיגו את היד העליונה ויעקוב ביי נפטר בעודו נס מהם, בכך הסתיים המרד. השפעתו של המרד החלישה את סמכות צ'ינג אשר לבסוף תיפול תחת מהפכת שינהאי והיוותה את הפתיח של הסכסוך בשינג'יאנג המודרני. מרד טאיפינג מרד אן לושאן הסכסוך בשינג'יאנג מרד הבוקסרים מדיה וקבצים בנושא מרד דונגאן בוויקישיתוף הפורום הטורקי מרד טאיפינג
דיכוי אידאולוגי

דיכוי אידאולוגי הוא מונח המיוחס לפעילות כוחנית כנגד אידאולוגיות ופילוסופיות. הסוציולוג האמריקאי אלן וולף הגדיר דיכוי אידאולוגי כ"ניסיון לתמרן את תודעתם של אנשים, ולהשליט האידאולוגיה ששולטת וסירוב להתרגש מאידאולוגיות מתחרות". בראשית ימי ברית המועצות ובמדינות אחרות, בוצע דיכוי אידאולוגי על ידי דיכוי פוליטי של נושאי האידאולוגיות המתחרות על ידי בכירי הממשל הסובייטי וביצועם של הטיהורים הגדולים של סטלין. בפברואר 2003 התכנסה ועידת הפסגה של ארגון המדינות הבלתי-מזדהות, בוועידה דובר על מספר נושאים והעיקריים שבהם היו מלחמת עיראק, הטרור העולמי והמלחמה בו. בין היתר, גונה המונח "ציר הרשע", שנטבע על ידי נשיא ארצות הברית, ג'ורג' ווקר בוש, באותו דיון האשים ראש ממשלת מלזיה, מאהאטיר מוחמד את מדינות המערב ב"דיכוי אידאולוגי" של המדינות העניות, למען הדמוקרטיה. מכשירים נפוצים של דיכוי אידאולוגי הם תעמולה וצנזורה . כך התרחב קהל המאמינים ב"לניניזם" שהיה נפוץ בברית המועצות במהלף שנות השלושים של המאה ה -20, הדיכוי התבטא בכך שמספר תלמידים שהיו אסכולה קיבלו ספרי לימוד שעודדו דרך חשיבה אחרת (הדרך המרקסיסטית) כדרך בעלת חשיבות עליונה והטובה כאסכולה מבחינה מדעית והכי אמינה. as cited in "Television as an Instrument of Terror", by Arthur Asa Berger, p. 369 ועידת המדינות הבלתי מזדהות צפויה לפרסם גינוי למדיניות ארה"ב בעולם, באתר גלובס, 24 בפברואר 2003 Stepaniants, Marietta (1996). "Teaching Philosophy: Reflections on the Soviet Experience". Philosophy East and West. 46 (3): 381–388. doi:10.2307/1399530. JSTOR 1399530. ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
אלכס כריסטנסן

אלכס כריסטנסן (בגרמנית: Alex Christensen, ידוע גם כ-Jasper Forks or Alex C.; נולד ב-7 באפריל 1967) הוא זמר, מלחין ומפיק מוזיקלי גרמני. אלכס כריסטנסן נולד בהמבורג. הוא החל את הקריירה המקצועית שלו כמפיק מוזיקלי בשנת 1991 עם ההרכב U96 שהקים. בשנת 1992 זכה להצלחה עם שיר Das Boot שהגיע למקום הראשון במצעדים באוסטריה וגרמניה. בשנת 2000 הוא הפיק שיר "(Around The World (La La La La La" של להקת ATC שזכה להצלחה. בשנת 2008 שירו "Doktorspiele" זכה למקום הראשון בתחרות אירופית. בשנת 2009 אלכס כריסטנסן הגיע לגמר של אירוויזיון 2009 כאשר הציג את גרמניה במסגרת הרכב Alex Swings Oscar Sings!. בתחרות הם זכו במקום ה-20. החל משנת 2010 אלכס כריסטנסן החל להתרחק מסגנון שירה שהיה מאפיין אותו. הוא פנה להאוס. הסינגל הראשון "River Flows In You" נכתב על ידי יירומה וזכה להצלחה. בהמשך הוא הוציא מספר סינגלים נוספים. בשנת 2018 הוא הוציא אלבום Classical 90s Dance 2 שהיה במקום הרביעי במצעד הגרמני במשך 30 שבועות. הוא נשוי לזמרת ניקול ספט. מדיה וקבצים בנושא אלכס כריסטנסן בוויקישיתוף אתר האינטרנט הרשמי של אלכס כריסטנסן אלכס כריסטנסן, במסד הנתונים הקולנועיים IMDb (באנגלית) אלכס כריסטנסן, באתר AllMusic (באנגלית) אלכס כריסטנסן, באתר MusicBrainz (באנגלית) אלכס כריסטנסן, באתר Yandex.Music (ברוסית) אלכס כריסטנסן, באתר Discogs (באנגלית) אלכס כריסטנסן, באתר Songkick (באנגלית)
סטוקר

האם התכוונתם ל... סטוקר – אדם הנוקט הטרדה מאיימת (סטוקינג) ברם סטוקר – סופר אירי, מחבר רומן האימה "דרקולה" סטוקר (סרט, 2013) – מותחן אימה בריטי סטוקר (סרט, 2015) – מותחן אימה אמריקאי
גיולה פולגאר

הונגריה זהו שם הונגרי; שם המשפחה הוא פולגאר. גיולה פולגאר (בהונגרית: Polgár Gyula;‏ 8 בפברואר 1912 – 24 ביוני 1992) היה כדורגלן ומאמן הונגרי, ששיחק בעמדת הבלם. שיחק במדי נבחרת הונגריה בגמר מונדיאל 1938. פולגאר נולד ב-8 בפברואר 1912 בקישטלק שבאימפריה האוסטרו-הונגרית. תחילת הקריירה שלו הייתה במ.ט.ק הונגריה מבודפשט ואחרי שנה אחת בלבד עבר למועדון הקטן יותר מעיר הבירה, בודאי 11, שם שיחק תחילה כקשר. ב-1933 עבר פולגאר לפרנצווארוש שהייתה אז לקבוצה הטובה בהונגריה, שם שיחק לצד שחקנים גדולים כמו ג'רג' שארושי, בלה שארושי, יוז׳ף טאקאץ׳ וגזה טולדי. בקבוצה הוא נשאר עד 1944 וזכה עימה ב-4 תוארי אליפות, 3 גביעים, בגביע מיטרופה של 1937 והוא נבחר לשחקן השנה בהונגריה לשנת 1934. ב-1945 חזר פולגאר למ.ט.ק אז שיחק לצד נאנדור הידגקוטי, שלימים הפך לשחקן משמעותי בקבוצתו ובנבחרת הונגריה, וב-1947 עבר ל-AC מגנטה שמהליגה השנייה באיטליה. אחרי עונה אחת בה הודיע על פרישתו ממשחק. פולגאר ערך את הופעת הבכורה שלו בנבחרת הונגריה ב-18 בספטמבר 1932 בניצחון 1–2 על צ'כוסלובקיה בבודפשט. עם משחקו השלישי בה הגיע גם שערו הראשון במשחק נגד אוסטריה. פולגאר היה בסגל הנבחרת בטורניר גביע העולם ב-1934 ו-1938, אך זכה להשתתף רק פעם אחת. בגמר מונדיאל 1938 נגד איטליה שיחק בהגנה לצד שנדור בירו לאחר שלאורך כל אותו טורניר היה למחליפו של לג'וס קוראני, שלא שיחק בגמר עקב החלטה טקטית. משחקו האחרון של פולגאר בנבחרת, שהיה ל-26 בסך הכל, הגיע ב-1 בנובמבר 1942 בניצחון 0–2 על שווייץ. לאחר סיום הקריירה פולגאר היה למאמן שאימן תחילה כמה מועדונים מהמעמד הנמוך בהונגריה. בעקבות המרד ההונגרי הוא היגר לאוסטרליה שם אימן את APIA לכהרדט, התאחדות המהגרים האיטלקים בסידני, וזכה עימה באליפות העיר ובגמר אליפות המדינה ב-1964. פולגאר נפטר ב-24 ביוני 1992 בסידני שבאוסטרליה בגיל 80. פרנצווארוש אליפות הונגריה (4): 1934, 1938, 1940, 1941 הגביע ההונגרי (3): 1934, 1942, 1943 גביע מיטרופה: 1937 נבחרת הונגריה סגנית גביע העולם: 1938 גיולה פולגאר, באתר Transfermarkt גיולה פולגאר, באתר Soccerway גיולה פולגאר, באתר WorldFootball.net גיולה פולגאר, באתר National Football Teams גיולה פולגאר, באתר FootballDatabase.eu פרופיל המאמן, באתר Transfermarkt בהונגרית מופיע שם המשפחה לפני השם הפרטי
Guilty Pleasures

Guilty Pleasures (בעברית: תענוגות אסורים) הוא אלבומה ה-31 של הזמרת ברברה סטרייסנד אשר שוחרר ב-20 בספטמבר 2005 על ידי קולומביה רקורדס והופק על ידי בארי גיב וג'ון מרצ'נט. באירלנד ואנגליה יצא האלבום תחת השם "Guilty Too". אלבום זה מהווה המשך לאלבומה Guilty אשר גם הוא הופק על ידי בארי גיב. בנוסף גיב הופיעה של שתי עטיפות האלבום ואף ביצע קולות רקע, קולות נגינה בשירים באלבום ואף השתתף באחד מהם, בדומה לאלבום Guilty שגם בו לקח חלק פעיל. האלבום הגיע למקום ה-5 בארצות הברית שם הגיע למעמד אלבום זהב על מכירות של 509 אלף עותקים ובכך שברה שיא כאשר הפכה לזמרת הנשית שקיבלה הכי הרבה מעמדות זהב ופלטינה בהיסטורית ארצות הברית והייתה לאמנית השנייה שעשתה זו הכי הרבה פעמים אחרי אלביס פרסלי. בבריטניה האלבום הגיע למקום ה-3 במדינה וקיבל מעמד פלטינה. מידע על האלבום Guilty Pleasures באתר MusicBrainz האלבום Guilty Pleasures באתר Discogs פופ • סול • מוזיקה עכשווית למבוגרים Streisand* - Guilty Pleasures, Discogs (באנגלית)
קופים בעלי זנב

קופים בעלי זנב (שם מדעי: Cercopithecidae) היא משפחה בתת-סדרת קופים צרי אף שבסדרת הפרימטים, שבתוכה נכללים מרבית הקופים הידועים. במשפחה 160 מינים ב-22 סוגים. קופים אלה נבדלים מההומינואידים (קופי האדם) בכך שרובם בעלי זנב (למעט כמה יוצאי דופן), ומקופי העולם החדש בכך שאינם יכולים להשתמש בזנבם לאחיזה בעצמים. טכנית, ההבחנה בינם לבין הקופים רחבי האף נקבעה על פי מבנה האף, ואילו בינם לבין ההומינואידים, על פי סידור השיניים. נחיריהם קרובים זה לזה ופונים כלפי מטה. הגפיים האחוריות קצרות מהקדמיות וגופם מותאם יותר לחיים בין ענפי העצים. הקופים בעלי הזנב נפוצים בימינו בדרום-מזרח אסיה, דרום אסיה וחלק במרכז אסיה ובכל אפריקה. באירופה ניתן למצוא אותם רק בגיברלטר - המין מקוק ברברי, אך עדויות מאובנים מראות כי בעבר הם היו נפוצים בכלל היבשת. המאובנים הראשונים של המשפחה הם מתקופת האוליגוקן, וחלק מהמינים שחיו אז (מהסוג תרופיתקוס) הגיעו כמעט לגודל של גורילה. הקופים בני משפחה זו הם בגודל בינוני עד גדול, ומשקלם נע בין חצי קילוגרם אצל גנון גמד אנגולי (Miopithecus talapoin) עד ל-50 קילוגרם אצל המנדריל (Mandrillus sphinx) וקרובו הדריל (Mandrillus leucophaeus). בכך הם הגדולים בפרימטים שאינם הומינואידים. במשפחה יש שתי תת-משפחות לפי המיון המקובל: משפחה קופים בעלי זנב (Cercopithecidae) תת-משפחה גנונים (Cercopithecinae) שבט Cercopithecini מין יחיד מנגבי הביצות (Allenopithecus nigroviridis) טלפוין (Miopithecus) מין יחיד פרש אדום (Erythrocebus patas) קוף ירוק (Chlorocebus) גנון (Cercopithecus) שבט Papionini מקוק (Macaca) מנגבי מצוייץ (Lophocebus) מין יחיד קיפונג'י (Rungwecebus kipunji) בבון (Papio) תרופיתקוס (Theropithecus) מנגבי (Cercocebus) מנדריל (Mandrillus) תת-משפחה קולובים (Colobinae) קולובוס (Colobus) קולובוס אדום (Piliocolobus) מין יחיד קולובוס ירוק (Procolobus verus) לוטונג (Trachypithecus) לנגור (Presbytis) לנגור אפור (Semnopithecus) דוק (Pygathrix) חרומף (Rhinopithecus) מין יחיד קוף חוטם (Nasalis larvatus) מין יחיד לנגור זנב-חזיר (Simias concolor) בעבר שייכו למשפחה את תת-המשפחה הנכחדת Victoriapithecinae הידועה מהמיוקן, אך כיום רואים בה משפחה עצמאית. Pygathrix nemaeus מקוק רזוס צעיר בבון ירוק לנגור מצוי קולובוס אנגולה לוטונג יאווה מדיה וקבצים בנושא קופים בעלי זנב בוויקישיתוף קופים בעלי זנב, באתר ITIS (באנגלית) קופים בעלי זנב, באתר NCBI (באנגלית) קופים בעלי זנב, באתר Animal Diversity Web (באנגלית) קופים בעלי זנב, באתר האנציקלופדיה של החיים (באנגלית) קופים בעלי זנב, באתר GBIF (באנגלית)
Live in Concert 2006

Live in Concert 2006 הוא אלבום הופעה חיה של הזמרת ברברה סטרייסנד אשר יצא ב-8 במאי 2007 של הופעות שהוקלטו מתוך סיבוב ההופעות שלה "Streisand: The Tour". האלבום כולל שני דיסקים אשר כל דיסק מציג הופעה אחרת של הזמרת כאשר דיסק אחד מציג הופעות של הזמרת בניו יורק סיטי ואילו הדיסק השני מציג את הופעתה בוושינגטון די. סי.. האלבום הגיע למקום ה-7 בארצות הברית כאשר מכר 62 אלף עותקים בשבוע זה ולאחר 4 שבועות במצעד מכר 106 אלף עותקים. מידע על האלבום Live in Concert 2006 באתר MusicBrainz מידע על האלבום Live in Concert 2006 באתר AllMusic האלבום Live in Concert 2006 באתר Discogs האלבום Live in Concert 2006 באתר ספוטיפיי Barbra Streisand - Live In Concert 2006, Discogs (באנגלית)